Maria Christina
Store norske leksikon,Historie,Verdens historie og samtidshistorie,Europa,Spanias historie
Maria Christina var dronning av Spania fra 1829 til 1833 gjennom sitt ekteskap med Ferdinand 7. Etter hans død var hun regent for datteren Isabella 2. fra 1833 til 1840.
Maria Christina var datter av Frans 1. av kongedømmet De to Sicilier. Regent Maria Cristina drev i 1830 gjennom en pragmatisk sanksjon om kvinnelig tronfølge da datteren Isabella ble født. Ved kongens død i 1833 ble Isabella utropt til dronning, tre år gammel. Maria Cristina overtok regjeringen som formynder.Hun måtte kjempe mot karlistopprøret inntil 1839, og kuet et opprør som kongens bror Don Carlos reiste i 1840. Samme år ble hun tvunget til å forlate Spania. I 1844 vendte hun tilbake og øvde siden stor innflytelse på Spanias styre i reaksjonær retning. I 1846 var hun involvert i et forsøk på å gjeninnføre monarkiet i Ecuador.I 1833 giftet hun seg i hemmelighet en sersjant i livgarden. I dette ekteskapet fikk hun sju barn. Sammen med sin mann var hun involvert i en lang rekke typer næringsvirksomhet, blant annet jernbane, salt og slavehandelen. Dette bidro til stor motvilje mot henne, og i 1854 ble hun igjen utvist fra Spania og fratatt sin apanasje. Hun flyktet til Frankrike, der hun døde. Les mer i Store norske leksikon Bourbon Spanias historie